30 साल तक मिनी माउस को आवाज देने वाली एक्ट्रेस का हुआ निधन, जानें अब तक का सफर  
मिनी माउस को आवाज देने वाली एक्ट्रेस का हुआ निधन
रूसी टेलर का 75 साल की उम्र में हुई मृ्त्यु
डिजनी ने पोस्ट करके दी जानकारी
पिछले तीन दशकों से अधिक समय तक एनिमेशन फिल्मों की किरदार मिनी माउस (Minnie Mouse) को अपनी आवाज देने वाली एक्ट्रेस रूसी टेलर (Russi Taylor) का निधन हो गया है. 75 साल की एक्ट्रेस रूसी टेलर का निधन शुक्रवार को कैलिफोर्निया के ग्लेनडेल में हुआ. इस खबर की जानकारी बीबीसी ने रविवार को 'द वॉल्ट डिज्नी (The Walt Disney)' कंपनी के हवाले से दी. बता दें साल 1986 से टेलर ने टीवी, फिल्मों और थीम पार्को के लिए मिकी माउस (Mickey Mouse) की साथी मिनी माउस के किरदार को अपनी आवाज दी. डिज्नी चैनल के अध्यक्ष और मुख्य कार्यकारी बॉब आइगर ने रूसी (Russi Taylor) को श्रद्धांजलि दी. 
“Minnie Mouse lost her voice with the passing of Russi Taylor. For more than 30 years, Minnie and Russi worked together to entertain millions around the world—a partnership that made Minnie a global icon and Russi a Disney Legend beloved by fans everywhere. We're so grateful for Russi's talent as well as the tremendous spirit and great joy she brought to everything she did. It was a privilege to have known her and an honor to have worked with her, and we take comfort in the knowledge that her work will continue to entertain and inspire for generations to come. Russi will be sorely missed and our hearts go out to her family and friends, along with our deepest condolences.” – Bob Iger
A post shared by  Disney (@disney) on Jul 27, 2019 at 4:27pm PDT
आइगर ने कहा, "30 सालों से अधिक समय तक के लिए दुनियाभर के लाखों लोगों का मनोरंजन करने के लिए दोनों ने साथ में काम किया. इस साझेदारी ने मिनी को एक ग्लोबल ऑइकन बनाया और रूसी को डिज्नी (Disney) लीजेंड बनाया, जिन्हें हर जगह डिज्नी प्रशंसकों का भरपूर प्यार मिला. उनका काम आने वाली पीढ़ियों का भी मनोरंजन करती रहेगी और उन्हें प्रेरित करती रहेगी."
साल 1986 में मिनी (Minnie Mouse) के किरदार को आवाज देने के लिए 200 उम्मीदवारों में से टेलर चुनी गई थीं. डिज्नी (Disney) के लिए काम करते हुए टेलर (Russi Taylor) की मुलाकात वाल्ने एल्वइन से हुई. वाल्ने ने साल 1977 से मिकी माउस के किरदार को अपनी आवाज दी. दोनों ने साल 1991 में शादी की और साल 2009 में वाल्ने के निधन होने के समय तक दोनों साथ रहे. टेलर ने कई अन्य क्लासिक टीवी एनिमेटेड सीरीज के किरदारों को भी अपनी आवाज दी है जैसे कि 'टेलस्पिन', 'द लिटिल मर्मेड' आदि.